NB-Fees 2013 · US Woordfees - iono.fm
US WOORDFEES | Event , ±43 min episodes total time 12 hr 16 min	|
Etienne Bloemhof praat met Wilna Adriaanse oor haar fassinerende verhaal van 'n middel-jarige vrou wie se politieke bewussyn gevorm word deur ingrypende sosio-politiese veranderinge in die land. Kwessies rondom identiteit en die plek van mense binne die samelewing word bespreek.
Riana Scheepers is tuis in verskeie genres, maar die kortverhaal bly haar forté. Die vrou in die vuur toon haar liefde, artistieke beheer en intuïtiewe aanvoeling vir dié genre. Verhale in die versamelbundel markeer haar ontwikkeling as skrywer. Scheepers, nog altyd in sommige opsigte 'n omstrede skrywer, ís die vrou in die vuur. Andries Bezuidenhout lei die gesprek.
Die Afrikaanse Kortverhaalboek (Let Wel: Gedeeltelike opname as gevolg van 'n kragonderbreking)
Die sewende hersiene uitgawe van Abraham H. de Vries se bloemlesing is die kortverhaal-barometer in Afrikaans. Die nuwe uitgawe sluit 133 verhale van 81 skrywers in oor 'n tydperk van byna 120 jaar. Willemien Brümmer vra Braam uit oor die jongste uitgawe. Gaan kyk gerus ook na die teaterstuk Smelt. Verwelkoming: Dorothea van Zyl.
Met Samba – reise met ritme en reënboë neem Jeanne Els lesers op 'n woordkunsdans deur verre lande. Danser Stephan Joubert sorg dat almal hul tango's van hul sambas kan onderskei. Kom vang ritme saam met Lux Verbi!
Die bekende skrywer van die Israel-reeks gesels met Lééf met hart en siel se redakteur Christine Ferreira oor haar jongste boek Lewensblik – Sketse oor die lewe. Luister hoe dié gewilde Lux Verbi-skrywer te werk gaan om 'n oomblik én 'n leeftyd tegelyk in een skets raak te vang.
Douwleen Bredenhann gesels met Christine Barkhuizen-le Roux oor haar roman Getuie, 'n aangrypende verhaal oor aktuele kwessies soos die rol van 'n rigiede godsdienstige opvoeding in drie vrouens se lewens, die dood van 'n eggenoot en selfmoord.